ཨོཾ་མ་ཎི་པདྨེ་ཧཱུཾ།ཐུགས་རྗེ་ཆེན་པོ་ལ་ཕྱག་འཚལ་ལོ།།བའགྲོ་དྲུག་རང་ཤྭ
རང་གྲོལ་གནད་ཀྱི་གདམས་པ་ལ།སེམས་སྐྱེ་མེད་འགག་མེད་རང་བྱུང་གི་གནས་ལུགས་དེ་ལ།རིག་པའི་རྩེལ་མ་འགགས་པར་དམྱལ་བ་ཚེ་གྲང་གི་སྡུག་བསྔལ་དུ་སྣང་བའི་དུས་ན།ཆོས་ཉིད་བྱང་ཆུབ་ཀྱི།
སེམས་ལ་འགྱུར་བ་མེད་པས་ཚ་གྲང་གི་སྡུག་བསྔལ་ཆོས་ཀྱི་སྐུར་གྲོལ།ཚ་གྲང་གི་སྡུག་བསྔལ་སྣ་ཚོགས་སུ་ཤར་ཡང་།ཆོས་ཉིད་བྱང་ཆུབ་ཀྱི་སེམས་ལ་ཚ་གྲང་མེད་པས་སྤྲུལ་སྐུར་གྲོལ།ཚ་གྲང་གི་སྡུག།
བསྔལ་ལ་ལོངས་སྤྱོད་པ།ཆོས་ཉིད་བྱང་ཆུབ་སེམས་ལ་ལོངས་སྤྱོད་པ་ཡིན་པས་ལོངས་སྐུར་གྲོལ།།དེ་ལྟར་ཚ་གྲང་གི་སྡུག་བསྔལ་སྐུ་གསུམ་འདུས་མ་བྱས་པའི་གློང་དུ་རང་ཤར་རང་གྲོལ།སངས་རྒྱས་

གྱི་ཞིང་ཁམས་སུ་དམྱལ་བ་མ་སྤངས་རང་གྲོལ་ལོ།།གནས་ལུགས་སྐྱེ་འགྲག་གཉིས་མེད་ལས་རིག་པའི་རྩལ་མ་འགགས་པས།ཡི་དགས་པ་ཀྲེས་སྐོམ་གྱི་སྡུག་བསྔལ་དུ་མ་འགགས་པར་ཤར།ཤར
ཡང་ཆོས་ཀྱི་དབྱིངས་སྐྱེ་བ་མེད་པ་ཆོས་སྐུ།བཀྲེས་སྐོམ་ལ་ལོངས་སྤྱོད་པ་རིག་པའི་རྩལ་དུ་གྲོལ་བས་ལོངས་སྐུ།བཀྲེས་སྐོམ་གྱི་སྣང་བ་ཡང་མ་རིག་འཁྲུལ་རྟོག་ཏུ་ཤེས་པས་སྤྲུལ་སྐུ།དེ་ལྟར་ཡི་དགས
ཀྱི་གྲོང་ཁྱེར་མ་སྤངས་པར་སྐུ་གསུམ་གྱི་ཞིང་ཁམས་སུ་གྲོལ་ལོ།།གནས་ལུགས་སྐྱེ་འགག་གཉིས་མེད་ལས་རིག་པའི་རྩལ་མ་འགགས་པས།བྱོལ་སོང་བཀོལ་སྤྱད་ཀྱི་སྡུག་བསྔལ་དུ་མ་འགགས་པར་
ཤར་ཤར་ཡང་ཆོས་དབྱིངས་སྐྱེ་མེད་དང་ལས་མ་གཡོས་པས་ཆོས་སྐུ།གླེན་ལྐུགས་དང་བཀྲོལ་སྤྱད་ལ་ལོངས་སྤྱོད་པ་རིག་པའི་རྩལ་དུ་གྲོལ་བས་ལོངས་སྐུ།བཀོལ་སྤྱད་ཀྱི་སྣང་བ་ཡང་མ་རིག།
པའཁྲུལ་རྟོག་ཏུ་ཤེས་པས་སྤྲུལ་སྐུ།དེ་ལྟར་བྱོལ་སོང་གི་གྲོང་ཁྱེར་མ་སྤངས་པར་སྐུ་གསུམ་གྱི་ཞིང་ཁམས་སུ་གྲོལ་ལོ།།གནས་ལུགས་སྐྱེ་འགག་གཉིས་མེད་ལས་རིག་པའི་རྩལ་མ་འགགས་པས།།
མིའི་འགྱུར་བའི་སྡུག་བསྔལ་དུ་ཤར།ཤར་ཡང་ཆོས་ཀྱི་དབྱིངས་ལས་མ་གཡོས་པས་ཆོས་སྐུ།མིའི་སྡུག་བསྔལ་ལ་ལོངས་སྤྱོད་པ་རིག་པའི་རྩལ་དུ་གྲོལ་བས་ལོངས་སྐུ།མིའི་སྡུག་བསྔལ་འཁྲུལ་

རྟོག་ཏུ་ཤེས་པས་སྤྲུལ་སྐུ།དེ་ལྟ་་མའི་གྲོང་ཁྱེར་མ་སྤངས་པར་སྐུ་གསུམ་གྱི་ཞིང་ཁམས་སུ་གྲོལ་ལོ།།གནས་ལུགས་སྐྱེ་འགྲུག་གཉིས་མེད་ལས་རིག་པའི་རྩལ་མ་འགགས་པས།ལྷ་
མས་ན་འཐབ་རྩོད་ཀྱི་སྡུག་བསྔལ་དུ་ཤར།ཤར་ཡང་ཆོས་ཀྱི་དབྱིངས་ལས་མ་གཡོས་པས་ཆོས་སྐུ།ལྷ་མ་ཡིན་གྱི་སྡུག་བསྔལ་ལ་ལོངས་སྤྱོད་པ་རིག་པའི་རྩལ་དུ་གྲོལ་བས་ལོངས་སྐུ།ལྷ་མ་ཡིན་གྱི་སྡུག
བསྔལ་འཁྲུལ་རྟོག་ཏུ་ཤེས་པས་སྤྲུལ་སྐུ།དེ་ལྟར་ལྷ་མ་ཡིན་གྱི་གྲོང་ཁྱེར་མ་སྤུངས་སྐུ་གསུམ་གྱི་ཞིང་ཁམས་སུ་གྲོལ་ལོ།།གནས་ལུགས་སྐྱོ་འགག་གཉིས་མེད་ལས་རིག་པའི་རྩལ་མ་འགགས་པས།ལྷ་
ལྟུང་བའི་སྡུག་བསྔལ་དུ་ཤར།ཤར་ཡང་ཆོས་ཀྱི་དབྱིངས་ལྔས་མ་གཡོས་པས་ཆོས་སྐུ།ལྷའི་སྡུག་བསྔལ་ལྔ་ལོངས་སྤྱོད་པ་རིག་པའི་རྩལ་དུ་གྲོལ་བས་ལོངས་སྐུ།ལྷའི་སྡུག་བསྔལ་འཁྲུལ་རྟོག་ཏུ་ཤེས་ཕྲ་
སྤྲུལ་སྐུ།དེ་ལྟར་ལྷའི་གྲོང་ཁྱེར་མ་སྤངས་པར་སྐུ་གསུམ་གྱི་ཞིང་ཁམས་སུ་གྲོལ་ལོ།།དེ་རྣམས་ཀྱང་གཅིག་ཏུ་དྲིལ་བས།ལྷ་ཐུགས་རྗེ་ཆེན་པོའི་དགོངས་པ་སེམས་ཅན་གྱི་རྒྱུད་ལ་གནས་པའི་སེམས་སྐྱེ་འགག་གཉིས
མིང་ངོ་རྟོགས་ན།འགྲོ་དྲུག་གི་སེམས་འཁྲུལ་སྡང་དུ་ཤེས།སེམས་རིག་པའི་ངོ་བོ་སྐུ་གསུམ་དུ་ཤེས་པས་འཁོར་བ་རང་ཤར་རང་གྲོལ་དུ་ཤེས།སྐུ་གསུམ་མ་བསྒྲུབས་པར་སངས་རྒྱས་པ་ནི་ཐུགས་རྗེ་ཆེན་པོའི་དགོང

པ་ཡིན་ནོ།།དབང་པོ་རབ་ཀྱི་གྲོལ་ལུགས་སོ།།དབང་པོ་འབྲིང་དང་ཐ་མས་འགྲོ་དྲུག་གཡང་ས་གཅོད་པའི་རྡོ་རྗེ་འབྲུ་དྲུག་འདི་བཟླས་སོ།།ཨོཾ་མ་ཎི་པདྨེ་ཧཱུཾ།ཞེས་པས།ཨོཾ་གྱིས་ལྷུར་སྐྱེ་བའི་གཡང་ས་བཅད་ནས།
ཆོས་སྐུ་ཐོབ།མས་ལྷ་མ་ཡིན་དུ་སྐྱེ་བའི་གཡང་ས་བཅད་ནས་ལོངས་སྐུ་ཐོབ།ཎིས་མིར་སྐྱེ་བའི་གཡང་ས་བཅད་ནས་སྤྲུལ་སྐུ་ཐོ་བ།པད་ཀྱིས་བྱོལ་སོང་དུ་སྐྱེ་བོའི་གཡང་ས་བཅད་ནས་ངོ་བོ་ཉིད་ཀྱི་སྐུ་ཐོབ།མེ་ས་ཡི་དགས་སུ་
སྐྱེ་བོའི་གཡང་ས་བཅད་ནས་མངོན་པར་བྱང་ཆུབ་པའི་སྐུ་ཐོབ།ཧཱུཾ་གིས་དམྱལ་བར་སྐྱེ་བའི་གཡང་ས་བཅད་ནས་རྡོ་རྗེའི་སྐུ་ཐོབ།རིགས་དྲུག་འཁོར་བའི་གནས་སྟོངས།སྐུ་དྲུག་ཞིང་ཁམས་མཐའ་རྒྱས།ཐུགས་རྗེ་ཆེན་པོའི་མཁར་
བརྩིགས་སོ།།ཐུགས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཙན་སྒམ་པོའི་ཞལ་གདམས།འགྲོ་དྲུག་གཡང་ས་གཅོད་པའི་མན་ངག་གོ།དྲུག་པོ་དེ་ཟབ་པ་དང་དོན་གྱི་སྐོར་ཡིན་ནོ།།སྠི།།།